Fil-qorti mara ta’ 28 sena mix-Xemxija ammettiet li serqet numru ta’ oġġetti tad-deheb minn dar fil-Ħamrun, madanakollu, ċaħdet li l-oġġetti misruqa kienu kumplessivament jiswew €50,000. Is-serqa saret minn residenza; f’liema residenza l-mara kienet taħdem bħala fattiga. Il-prosekuzzjoni qalet li l-akkużata ikkolaborat mal-pulizija. Jidher li f’dan iż-żmien il-mara kellha numru ta’ kawżi ċivili, li skond id-difiża wassluha biex tirrikorri għal dan l-att. Jidher li wara li serqet l-oġġetti, l-akkużata bigħethom għal ftit mijiet. Filwaqt li ammettiet l-akkużi ċaħdet li l-ammont misruq kien jiswa €50,000.